

**Gradsko vijeće**

KLASA: 320-02/21-01/1

URBROJ: 2186/18-02/1-21-1 ***P R I J E D L O G***

Ludbreg, 9. prosinca 2021. g.

Temeljem članka 31. st. 13. i čl. 65. st.2. Zakona o poljoprivrednom zemljištu ("Narodne novine" br: 20/18,115/18 i 98/19), članka 34. stavak 1. točka 3. Statuta Grada Ludbrega ("Službeni vjesnik Varaždinske županije“ br. 12/21), Gradsko vijeće Grada Ludbrega na svojoj 5. sjednici održanoj dana 9. prosinca 2021. godine, donijelo je

**O D L U K U**

**o imenovanju Povjerenstva za zakup i prodaju**

**poljoprivrednog zemljišta u vlasništvu Republike Hrvatske na području Grada Ludbrega**

Članak 1.

Ovom Odlukom imenuje se Povjerenstvo za zakup i prodaju poljoprivrednog zemljišta u vlasništvu Republike Hrvatske za područje Grada Ludbrega.  
Povjerenstvo čini pet članova: po jedan predstavnik pravne, geodetske i agronomske struke te dva predstavnika Gradskog vijeća Grada Ludbrega.

Članak 2.

Za članove Povjerenstva za zakup i prodaju poljoprivrednog zemljišta u vlasništvu RH na području Grada imenuju se:

1. **Perica Horvat, predstavnik pravne struke**
2. **Milan Mirčetić, predstavnik geodetske struke**
3. **Ivan Havaić, predstavnik agronomske struke**
4. **Kristina Mirčetić Petrin, članica Gradskog vijeća**
5. **Ivana Škorjanec, članica Gradskog vijeća**

Članak 3.

Povjerenstvo je dužno provesti javno otvaranje ponuda dostavljenih na javnom natječaju za zakup i prodaju te sastaviti zapisnik.

Članak 4.

Povjerenstvo je dužno izvršiti analizu ponuda dostavljenih na javnom natječaju za zakup i prodaju u roku od 60 dana od isteka roka za dostavu ponude.

Članak 5.

Povjerenstvo predlaže Gradskom vijeću Grada Ludbrega Odluku o izboru najpovoljnije ponude za zakup i prodaju poljoprivrednog zemljišta u vlasništvu Republike Hrvatske.

Članak 6.

Stručne poslove za potrebe Povjerenstva vezanih za provedbu postupaka javnog natječaja za zakup i prodaju poljoprivrednog zemljišta u vlasništvu Republike Hrvatske, kao i sve ostale poslove, obavlja Upravni odjel za financije i komunalni sustav Grada Ludbrega.

Članak 7.

Ova Odluka stupa na snagu osmog dana od dana objave u "Službenom vjesniku Varaždinske županije".

Predsjednik Gradskog vijeća

Darko Jagić

O b r a z l o ž e n j e

**I. PRAVNI TEMELJ ZA DONOŠENJE ODLUKE**

Pravni temelj za donošenje ove Odluke sadržan je u članku 31.st. 13. i čl. 65.st.2. Zakona o poljoprivrednom zemljištu („NN“ 20/18, 115/18, 98/19).

**II. OSNOVNA PITANJA KOJA SE RJEŠAVAJU OVOM ODLUKOM**

Ovom Odlukom osniva se i imenuje Povjerenstvo za zakup i prodaju poljoprivrednog zemljišta u vlasništvu Republike Hrvatske na području Grada Ludbrega.

Člankom 31. st. 12. i čl.65.st.1. Zakona o poljoprivrednom zemljištu propisano je da Odluku o izboru najpovoljnije ponude za zakup i prodaju donosi Gradsko vijeće na čijem se području zemljište nalazi, na prijedlog Povjerenstva za zakup i prodaju poljoprivrednog zemljišta u vlasništvu Republike Hrvatske.

Nadalje, člancima 31. stavak 13. i čl.65.st.2. Zakona utvrđuje se da Povjerenstvo za zakup, odnosno prodaju, imenuje predstavničko tijelo jedinice lokalne samouprave, a čini ga pet članova: po jedan predstavnik pravne, geodetske i agronomske struke te dva predstavnika općinskog ili gradskog vijeća na čijem se području zemljište nalazi.

Grad Ludbreg je sa danom 5.studenoga 2021.g. ishodio Suglasnost Ministarstva poljoprivrede na program raspolaganja poljoprivrednim zemljištem u vlasništvu RH na području Grada Ludbrega.

Kako bi Gradsko vijeće raspisalo natječaj i pokrenulo potrebne mehanizme za prodaju i zakup poljoprivrednog zemljišta u vlasništvu RH, potrebno je prvotno osnovati Povjerenstvo za zakup i prodaju, sukladno Zakonu o poljoprivrednom zemljištu.

Sukladno odredbi članka 37. Poslovnika o radu Gradskog vijeća Grada Ludbrega, gradonačelnik kao ovlašteni predlagatelj ovog akta, isti podnosi na raspravu i usvajanje Gradskom vijeću Grada Ludbrega.